Kampjonat Ewropew U21 – Polza diffiċli għal Malta It-team nazzjonali Malti ta' taħt il-21 sena se jkun qed jilgħab fi Grupp C ta' kwalifikazzjoni għall-Kampjonati Ewropej 2021/23 kontra Spanja, ir-Russja, is-Slovakkja, l-Irlanda ta' Fuq u l-Litwanja. Il-partiti jibdew jintlagħbu minn Marzu li ġej. It-team nazzjonali Malti se jkun immexxi mill-coach il-ġdid Gilbert Agius li nħatar fil-kariga fil-jiem li għaddew minflok Silvio Vella. M'hemmx dubju li Spanja huma l-ikbar attrazzjoni tal-grupp, fejn interessanti huwa l-fatt li għat-tieni darba konsekiuttiva se nkunu qed nerġgħu nilagħbu kontra l-Irlanda ta' Fuq hekk kif diġá affrontajniehom fl-aħħar fażi ta' kwalifikazzjoni. Dan filwaqt li fost oħrajn Malta se tkun qed taffronta lir-Russja fejn it-team nazzjonali tal-kbar diġá se jkun qed jaffrontahom fil-fażi ta' kwalifikazzjoni għat-Tazza tad-Dinja tal-2022. Il-Kampjonati Ewropej li jmiss se jsiru fil-Georgia u r-Rumanija. Il-gruppi kollha skont il-poloz li telgħu dalgħodu huma dawn: